מאט וולש

מאט וולש (באנגלית: Matt Walsh; נולד ב-18 ביוני 1986) הוא סופר ופרשן פוליטי ימני אמריקאי.<ref name=":3" /><ref name=":26" /> הוא מנחה הפודקאסט של "המופע של מאט וולש" והוא בעל טור ב-"The Daily Wire". וולש חיבר ארבעה ספרים, ביניהם "ג'וני הניבתן", וכיכב בסרט התיעודי "מה היא אישה?".

וולש הוא שדרן רדיו לשעבר בתחנות בדלאוור וקנטקי.<ref name=":24" /><ref name=":25" /><ref name="wzbh" /><ref name=":31" /> הוא מתבטא בפומבי נגד תנועת הלהט"ב, במיוחד הקהילה הטרנסג'נדרית, ופעל נגד אנשים ובתי חולים המספקים טיפול התאמה מגדרית לקטינים.<ref name=":1" /><ref name=":12"></ref><ref name="IHE-Erlick" /><ref name="WTVF-DWRally"></ref>

== קריירה ==
וולש החל את הקריירה שלו כמנחה שותף בתוכנית רדיו בג'ורג'טאון, דלאוור, מתחילת 2010 עד 1 באוגוסט 2011, מאוחר יותר באותו החודש עבר לעיירה רהובות ביץ', דלאוור, ועבד בתחנת רדיו אחרת למשך פחות משנה.<ref name="wzbh"></ref><ref name=":31"></ref> בשנת 2012 הוא עבר ללקסינגטון, קנטקי, הצטרף לתחנת רדיו מקומית והשיק אתר, The Matt Walsh Blog, בו דן בנושאים שונים מתוך השקפה שמרנית.<ref name=":24" /><ref name=":25"></ref><ref name="blaze" /> וולש הכריז בדצמבר 2013 שהוא "עוזב את הרדיו לנצח" כדי להתמקד בבלוגים לאחר ביטול התוכנית שלו.<ref name=":24"></ref><ref name="wzbh" /> הוא עבד עבור TheBlaze החל מאוקטובר 2014.<ref name="blaze"></ref> בנוסף הוא גם תרם להפינגטון פוסט<ref></ref> והחל לכתוב עבור "The Daily Wire" באוקטובר 2017. הוא הופיע בתוכניות "Tucker Carlson Tonight",<ref></ref><ref></ref> "ד"ר פיל",<ref></ref> "The Ingraham Angle"<ref></ref> ו-"Fox & Friends",<ref></ref><ref></ref> כמו כן התארח בפודקאסט "The Joe Rogan Experience".<ref name=":30"></ref>

וולש חיבר ארבעה ספרים: "The Unholy Trinity: Blocking the Left's Assault on Life, Marriage, and Gender" משנת 2017, "Church of Cowards: A Wake-Up Call to Complacent Christians" משנת 2020, "ג'וני הניבתן" משנת 2022 ו-"What Is a Woman?: One Man's Journey to Answer the Question of a Generation" גם משנת 2022.

וולש מנחה את "המופע של מאט וולש" החל מאפריל 2018 בימי חול; אורכו כשעה.

== השקפות ומחלוקות ==
וולש מחזיק בדעות ימניות<ref name="TNR-Trans2022" /><ref name=":3" /><ref name=":26"></ref><ref></ref><ref name=":11"></ref> שמרן<ref name=":28"></ref><ref name=":27"></ref><ref></ref><ref></ref>. יש הרואים בו כשייך לימין הרדיקלי.<ref name=":19" /> פרשנותו מתוארת לפעמים על ידי כלי תקשורת כטרולינג.<ref name=":10"></ref><ref name=":2"></ref><ref name=":9"></ref> הוא מתייג את עצמו כ"פאשיסט תיאוקרטי" בביוגרפיה שלו בטוויטר,<ref></ref><ref></ref> שלדבריו הייתה בתגובה ליריב שהשתמש בתוויות אלו כעלבון.<ref></ref>

וולש טען כי משפטו של היורה מקנושה, קייל ריטנהאוס, אשר זוכה מכל אשמה, היה תביעה זדונית.<ref></ref> הוא צודד בהגבלת פורנוגרפיה ותומך בהפללת הפלות.<ref></ref> וולש טען שהידלדלות שכבת האוזון וגשם חומצי לעולם לא היו בעיות רציניות.<ref name=":15"></ref>

לגבי ליהוקה של האלי ביילי לגרסת הלייב אקשן של "בת הים הקטנה" (2023), וולש ציין ב-"The Daily Wire": "מנקודת מבט מדעית, זה לא הגיוני שיש מישהי עם עור כהה יותר אשר חיה עמוק באוקיינוס", והציע שבתולת הים צריכה להיות שקופה למחצה. פרשנותו של וולש הושמה ללעג על ידי עיתונאית CNN ליסה פראנס, שאמרה ש"גזענות היא דבר אמיתי, למרבה הצער, ואנשים כל כך פגיעים".<ref></ref> מאוחר יותר, וולש אמר כי "זכויות השקופות למחצה הן זכויות אדם".<ref></ref> הוא כינה את האנימה "שטנית" בתשובה לשאלות הצופים באחד הסרטונים שלו, והוסיף "אין לי טיעון למה זה שטני. זה פשוט נראה לי ככה".<ref></ref><ref></ref> הוא כינה את הרב-תרבותיות כ "ניסוי כושל".

=== היריון בגיל נעורים ===
בשנת 2022, קבוצת ניטור התקשורת "Media Matters for America" חשפה צילומים מהעשור השני של המאה ה-21 שהציגו את וולש דן בנושא ההיריון בגיל נעורים בתוכנית הרדיו שהנחה, ואמר כי "הבעיה היא לא, כשלעצמה, היריון בגיל ההתבגרות - זה לא הריון בנישואים", ש"בנות בין הגילאים 17 עד 24 זה הזמן שבו הן הכי פוריות באופן מעשי", ושרק לאחרונה החברה טוענת שנערה "צעירה מכדי להקים משפחה".<ref name=":20"></ref> לאחר שספג ביקורת על ההערות הללו, וולש הגן על המונולוג שלו, וטען שהוא מנסה להעביר "ראייה היסטורית לא שנויה במחלוקת", שמכיוון ש"אנשים שהתחתנו צעירים ונשארו נשואים" היריון בגיל נעורים לא נחשב לבעיה. הוא עוד טען כי היריון מחוץ לנישואים הוא "עיקר הבעיה", ללא קשר לגיל, מכיוון שהוא מותיר את הילד "ללא מבנה משפחתי יציב כדי לטפל [בו]".<ref></ref> וולש סירב להתנצל, ואמר כי "אף אחד לא יבוטל אלא אם כן הוא מסכים לכך, והם ממלאים ברצון את התפקידים שיועדו לו. ובכן, אני לא מסכים, ואני לא הולך לשחק את המשחק".<ref></ref> LGBTQ Nation האשים את וולש בצביעות על כך שהוא הגן על היריון בגיל נעורים תוך התנגדות לבני נוער טרנסג'נדרים.<ref name=":20" />

=== להט"ב ===
וולש הוא מתנגד בולט של תנועת הלהט"ב, במיוחד הקהילה הטרנסג'נדרית.<ref name=":1" /><ref name=":29"></ref>

ביוני 2015 גינה וולש את תיק בית המשפט העליון של ארצות הברית - אוברגפל נגד הודג'ס, שקבע כי החוקה האמריקאית מבטיחה את הזכות לנישואים לזוגות חד מיניים, בטענה ש"איחוד בין שני הומוסקסואלים אינו, מעולם לא היה ומעולם לא יהיה נישואים לגיטימיים", תוך שהוא רומז כי הפסיקה תגדיר את הנישואים כ"מוסד המאוכלס בכל צורות הסיאוב והשחיתות".<ref></ref><ref></ref>

בפברואר 2021, לאחר שסקר של חברת גאלופ הראה עלייה חדה של אנשים המזדהים כלהט"בים, במיוחד ביסקסואלים וטרנסג'נדרים, בדור ה-Z בהשוואה לדורות הקודמים, וולש האשים את התקשורת, הוליווד ומערכת החינוך, ב"גיוס" ילדים לקהילת הלהט"ב. פרשנים אחרים שצוטטו על ידי פינקניוז טענו שוולש טעה, וייחסו את העלייה לגורמים שונים, כולל הקלה בסטיגמות החברתיות בקרב צעירים.<ref></ref>

זמן קצר לאחר שהחלה הפלישה הרוסית לאוקראינה ב-24 בפברואר 2022, וולש האשים את הנשיא ג'ו ביידן בפמיניזציה של צבא ארצות הברית ובגיוס לסביות שלדבריו "לא יכולות לעשות שלוש שכיבות סמיכה", ואמר כי זה "לא צירוף מקרים ש[הפלישה של רוסיה] התרחשה לאחר שביידן בילה את השנה הראשונה בתפקידו בהתמקדות בעיקר בנעורות (wokeness)".<ref></ref>

כותבת הטור של הניו יורק טיימס, מישל גולדברג, כתבה כי פרשנותו של וולש, כמו גם זו של פרשנים ימניים אחרים, גרמו לעלייה באלימות נגד להט"בים בארצות הברית.<ref name="nyt"></ref> המרכז המשפטי לדרום העני (SPLC) תיאר את וולש כאחד מ"רוכלי הפחד והדיסאינפורמציה אודות אנשי להט"ב" בעקבות הירי במועדון הלילה בקולורדו ספרינגס בנובמבר 2022.<ref></ref> וולש אמר בעבר שהתנגדות לאירועי דראג לכל הגילאים היא כמו להילחם בסרטן,<ref name=":19"></ref> ו"בדיוק כמו סרטן, לעצור את זה אינו תהליך עדין או נטול כאבים".<ref name="nyt" /><ref></ref> בעקבות הירי, וולש הטיח את המבקרים של הרטוריקה שלו כ"שדים חסרי נשמה" ו"רוע עד היסוד", והאשים אותם בשימוש בירי כדי "לסחוט אותנו לקבל סירוס וסקסואליזציה של ילדים".<ref name="club-q"></ref><ref></ref> הוא גם שאל בצורה רטורית את אלו מהשמאל אשר חשו ש"השילוב של מלכת דראג-ילד" יוביל ל"תגובה אלימה" מצד אנשי ימין, "אם זה גורם לכאוס ולאלימות, למה אתה מתעקש להמשיך לעשות את זה?".<ref></ref><ref name="lynching"></ref> ג'יט היר מ-The Nation תיאר את ההערות של וולש, יחד עם אלה של כמה דמויות ימין אחרות, כ"איום במשתמע. הימין מנסה ליצור תרבות לינץ' חדשה, עם אנשי להטב"ק כמטרה".<ref name="lynching" />

=== טרנסג'נדריות ===
וולש נואם בטקס AmericaFest ב[[פיניקס, אריזונה]]
וולש מתנגד לקהילת הטרנסג'נדרים,<ref name=":1" /> בעיקר עם ספר הילדים שהוציא "ג'וני הניבתן",<ref name=":1" /> סרטו התיעודי "מה היא אישה?"<ref name=":82" /> וקמפיינים שכללו בתי חולים ובתי ספר.<ref name=":12" /><ref name=":21" /> וולש והקמפיינים שלו מתוארים לפעמים כטרנספוביים.<ref name="TNR-Trans2022" /><ref name=":7" /><ref name=":0b" /><ref name=":28" /> המגזין הפרוגרסיבי ניו ריפבליק כינה את וולש כ"טרנספוב השנה" ב-2022, וציין שהוא "עשה לעצמו שם על ידי עשיית דמוניזציה של אנשי מקצוע רפואיים ודחיפת תיאוריות קונספירציה על 'פיתוי' ופדופיליה בקהילת הלהט"ב".<ref name="TNR-Trans2022"></ref> וולש התייחס למונח טרנסג'נדר כאל "אשליה" ו"מחלת נפש",<ref name="UW1" /> והשווה בין מתן טיפולים הורמונליים וניתוח להתאמה מגדרית לנוער טרנסג'נדרי לבין התעללות מינית בילדים ואונס. במאי 2021, וולש קרא לרופאים שמבצעים ניתוחים להתאמה מגדרית עבור נוער טרנסג'נדרי "מדענים-מרושעים נאצים", "פדופילים" ו"מנתחים פלסטיים שבעצם מתנהגים כמו פני עור מהמנסרים מטקסס".<ref></ref><ref name=":1"></ref> 

וולש שכר דירה בווירג'יניה ליום אחד בשנת 2021 כדי להיות זכאי להתבטא נגד מועצת בית הספר של מחוז לאודון על מתן אפשרות לסטודנטים טרנסג'נדרים להשתמש בשירותים התואמים את זהותם המגדרית.<ref name=":21"></ref> במהלך נאומו, שאותו הציג מאוחר יותר בסרטו "מה היא אישה?", אמר וולש: "כולכם מתעללים בילדים. אתם מנצלים ילדים שקל להשפיע עליהם ומבצעים עליהם אינדוקטרינציה לתוך הכת המטורפת שלכם, כת שמחזיקה בתפיסות פנאטיות אבל אף אחת לא מופרעת כמו הרעיון שבנים הם בנות ובנות הן בנים".<ref name=":0b"></ref>

בינואר 2022, טוויטר השעתה את החשבון של וולש למשך 12 שעות בגלל ציוצים שנחשבים כתוכן שנאה נגד טרנסג'נדרים.<ref name=":5"></ref> באוקטובר 2022, לאחר שאייל העסקים אילון מאסק רכש את טוויטר, וולש עודד את העוקבים שלו לפנות לטרנסג'נדרים בתור המין שבו נולדו בו, וציין כי "עשינו צעדים אדירים נגד האג'נדה הטרנסית", ושהרכישה, שאותה כינה "השחרור של טוויטר", תאפשר "להגביר את המאמצים שלנו אפילו יותר".<ref name=":27" />

בשנת 2022, וולש פעל נגד בתי חולים המספקים שירותים רפואיים לטרנסג'נדרים לקטינים.<ref name=":12" /><ref name=":18"></ref> בית החולים לילדים של בוסטון, אחד מבתי החולים שהוקעו על ידי וולש ואנשי ימין אחרים, דיווח באוגוסט 2022 על הטרדה, איומי מוות ואיום על פצצת תעלול אשר הובילו למעצרה של אישה בספטמבר.<ref name=":12" /><ref name=":11" /><ref></ref>

בספטמבר 2022, וולש האשים בית חולים אחר, המרכז הרפואי של אוניברסיטת ואנדרבילט ואת המרפאה הטרנסג'נדרית שלו בנאשוויל, טנסי.<ref name=":14"></ref><ref name=":12" /> ניו ריפבליק תיאר את האשמותיו של וולש כ"קטיף דובדבנים של תוכן המידע" וציין כי וולש הבחין ברופאים בשמם.<ref name=":18" /> וולש אמר בתוכניתו שרופאים אלו "מסרסים" ו"מסממים ומשחיטים" ילדים.<ref></ref> הוא צייץ בטוויטר כי בית חולים זה רואה בשירותים רפואיים לטרנסג'נדרים "עסק מכניס", מאיים ב"השלכות" עבור צוות רפואי שמסרב לספק טיפול זה וכי ניסה "לכפות הענות" מהורים מהססים לנוער טרנסג'נדרים.<ref name=":14" /><ref name=":12" /> מושל טנסי ביל לי ורפובליקנים אחרים במדינה קראו לחקור את בית החולים.<ref name=":14" /> וולש צייץ אודות פגישה עם מחוקקים בטנסי על הצעת חוק לסגירת המרפאה.<ref name=":18" /> בית החולים דיווח על הטרדה ואיומים כלפי הצוות שלו, והיו קריאות לרצח ומעצר של רופאי בית החולים בקבוצות ימין קיצוני ב-Reddit ו-4chan.<ref name=":12" /> אוניברסיטת ואנדרבילט הורידה את דף האינטרנט שלה על המרפאה ואמרה שוולש "סילף עובדות אודות הטיפול" שהיא מספקת.<ref name=":12" /> ב-7 באוקטובר 2022, המרפאה הודיעה שהיא תשהה ניתוחים להתאמה מגדרית לקטינים ותבדוק את שיטות העבודה שלה.<ref name=":42"></ref> מאז 2018, המרפאה סיפקה בממוצע חמישה ניתוחים כאלה לקטינים מדי שנה. כל המטופלים היו מעל גיל 16 וקיבלו את הסכמת ההורים. אף אחד לא עבר ניתוח באיבר המין.<ref name=":42" />

ב-21 באוקטובר 2022 וולש נאם בעצרת נאשוויל שאורגנה על ידי The Daily Wire בשם "The Rally to End Child Mutilation" (העצרת לסיום הטלות מום בילדים), המתנגדת לניתוחים להתאמה מגדרית לקטינים.

== ספרים ומדיה ==

=== ג'וני הניבתן ===

ב-29 במרץ 2022, The Daily Wire הוציא לאור את ספר הילדים של וולש, "ג'וני הניבתן", המשווה בין הזדהות כטרנסג'נדר להזדהות כניבתן.<ref name=":1" />

מגזין החדשות LGBTQ Nation גינה את הספר, וכינה אותו "אנטי טרנסג'נדר" ו"לעג לנוער טרנסג'נדרי", בעוד שפינקניוז התייחס אליו כ"מלא שנאה" ו"טרנספובי".<ref name="LGBT"></ref><ref name=":13"></ref> מנחה פוקס ניוז, טאקר קרלסון, כינה את הספר "מצחיק ביותר".<ref name="LGBT" /> אתר החדשות השמרני TheBlaze כינה את הספר "מאמץ לדחות נגד אידאולוגיה מגדרית רדיקלית שמתריסה נגד המציאות הביולוגית".<ref name=":13" /> הסאטיריקן אנדרו דויל, שיבח את הספר על כך שהוא לועג ל"אינדוקטרינציה של הצעירים".<ref name=":22"></ref> הוא נרשם כספר הלהט"ב הנמכר ביותר באמזון בדצמבר 2021 לפני שאמזון סיווגה אותו מחדש כספר פרשנות פוליטית וחברתית. וולש כינה את הסיווג מחדש "מתקפה בלתי מתקבלת על הדעת על זכויות הומואים ודוגמה מחרידה להומופוביה ומחיקת הומואים". טארגט הסירה את הספר מחנות הספרים המקוונת שלה באותו יום.<ref></ref>

=== מה היא אישה? ===
ה[[סמליל עבור "מה היא אישה?"]]
הסרט התיעודי המקוון של וולש "מה היא אישה?", שיצא על ידי The Daily Wire ב-1 ביוני 2022, בתחילת חודש הגאווה, הציג את וולש שואל אנשים שונים "מה היא אישה?", ומתפלמס על השקפותיו שלו.<ref name=":02"></ref><ref name=":8"></ref><ref></ref><ref></ref><ref></ref><ref name=":0b" /> וולש שאל את אותה שאלה בהופעות אחרות, כולל בתוכנית של "ד"ר פיל" ב-19 בינואר 2022, עם טרנסג'נדרים וג'נדרקווירים.<ref name=":162"></ref><ref></ref> ב-14 ביוני פרסם וולש ספר המבוסס על הסרט, בשם "What is a Woman?: One Man's Journey to Answer the Question of a Generation".<ref></ref>

הסרט התיעודי זכה לביקורות מעורבות מצד מבקרים ופרשנים פוליטיים. בין אלה ששיבחו אותו היו קרול מרקוביץ' מהניו יורק פוסט, ששיבחה את הסרט על "חשיפת הטירוף של פרו-טרנס רדיקליים".<ref></ref> בין המתנגדים, איי. ג'יי. ארקרט מאתר "Science-Based Medicine" שגינתה את הסרט כ"תעמולה", "שקרים טרנספוביים" ו"הכחשת המדע". ארקרט השוותה את הסרט לסרטים האנטי-מדעיים "Vaxxed" ו"Expelled: No Intelligence Allowed".<ref></ref><ref name=":0b" />

האתר אוונטברייט אסר על הקרנות של הסרט בגלל שהשירות אינו מתיר תוכן המקדם "שנאה, אלימות או הטרדה כלפי אחרים ו/או כלפי עצמך". וולש הכחיש שהסרט התיעודי הוא דברי שטנה וביקר את אוונטברייט על כך שהתיר הקרנה של תוכניות דראג המאפשרות לילדים להשתתף.<ref></ref>

בפברואר 2022, אלי ארליק, טרנסג'נדרית אקטיביסטית, טענה כי וולש הזמין עשרות אנשים להשתתף בסרט התיעודי בתואנות שווא.<ref name="lablade-8feb20222"></ref><ref name=":82"></ref> קטלונה אנריקז, פאלון פוקס ואישי ציבור טרנסג'נדרים אחרים אישרו את הנושא. וולש יצר קבוצה בשם "פרויקט אחדות המגדר" (The Gender Unity Project), שלדברי הפעילים ניסתה לפתות אותם להשתתף בסרט.<ref name=":82" /><ref name=":0"></ref> חשבון הטוויטר והאתר של "פרויקט אחדות המגדר" הוסרו זמן קצר לאחר שההאשמות פורסמו.<ref name=":172"></ref> ארליק טענה שהיו לפחות 50 מרואיינים מגויסים נוספים, כולל נערה טרנסג'נדרית בת 14.<ref name=":6"></ref><ref name=":7"></ref>

כחלק מסיור הקולג'ים של הסרט, וולש הקרין את הסרט התיעודי באוניברסיטת יוסטון ב-13 באוקטובר 2022. ונערכו הפגנות כנגד הקרנתו, גם בהקרנתו של וולש באוניברסיטת ויסקונסין, בחסות של קרן YAF, הופיעו מפגינים.<ref></ref><ref name="UW1"></ref>

== פעילות חברתית ופוליטית ==

=== קמפיין נגד אלי ארליק ===
באוגוסט 2022 וולש האשים את הפעילה הטרנסג'נדרית אלי ארליק בהיותה "סוחרת סמים בגלוי" המתמקדת בילדים, עקב פוסט באינסטגרם (שמחקה מאוחר יותר) בו היא הציעה לשלוח מרשמים לטיפול הורמונלי עודף - כולל מאות מנות של טסטוסטרון, אסטרדיול וספירונולקטון - לטרנסג'נדרים צעירים בחינם במדינות המנסות להוציא מחוץ לחוק טיפול רפואי טרנסג'נדרי לקטינים. וולש דיווח עליה לאוניברסיטת קליפורניה, סנטה קרוז, שם הייתה מועמדת לדוקטורט. כשהאוניברסיטה לא הגיבה לדו"ח של וולש תוך יום, הוא אמר שהגיע "הזמן להסלים" ושיתף את פרטי הקשר של אחראים שונים של האוניברסיטה, תוך שהוא מאיים להסלים עוד יותר עד לחבר הנאמנים והתורמים של האוניברסיטה, וכן לארגן מחאה בקמפוס אם האוניברסיטה תמשיך לא להגיב.<ref></ref><ref name="IHE-Erlick"></ref> האוניברסיטה אמרה כי היא "תומכת מאוד בטרנסג'נדרים בקהילה שלנו" ו"לוקחת ברצינות טענות על פעילות בלתי חוקית, כולל הטרדה". כמה פרשנים שמרנים דיווחו על ארליק למנהל אכיפת סמים האמריקני.<ref name="IHE-Erlick" />

בעקבות הצהרותיו של וולש, ארליק דיווחה על הטרדה ברשתות החברתיות, כולל הודעות עם השמצות נגד להט"בים ואיומים באלימות פיזית. ארליק האשימה את וולש ב"תקיפת חופש הביטוי עצמו" ובטרור סטוכאסטי, שהוא הסתה לאלימות נגד מטרה באמצעות תקשורת המונים עם הכחשה סבירה. וולש הכחיש שמעשיו מהווים טרור סטוכאסטי וטען ששיתוף מידע ליצירת קשר עם הציבור אינו הטרדה.<ref name="IHE-Erlick" />

=== פוליטיקאים ===
לאחר שמושלת דקוטה הדרומית, קריסטי נואם, התירה לעסקים לדרוש חיסון נגד COVID-19 מעובדיהם, וולש ביקר אותה כשכתב שהיא נחשבה מתחרת מובילה לבחירות לנשיאות ארצות הברית 2024 רק בגלל האטרקטיביות הפיזית שלה.<ref name=":3"></ref> לאחר שנואם כינתה את תגובתו כמיזוגנית, וולש אמר שהוא לא מתחרט אבל הוא "יקבל התנצלויות מכל האידיוטים הפרפורמטיביים שהעמידו פנים שהם נעלבים ממנה".<ref></ref>

כאשר נציגת ארצות הברית אלכסנדריה אוקסיו-קורטז צייצה תמונות של בית סבתה בפוארטו ריקו שלא תוקן ב-2021, ארבע שנים לאחר הוריקן מריה, והאשימה את הנשיא לשעבר דונלד טראמפ שלא עשה מספיק כדי לעזור להתאוששות, וולש מתח עליה ביקורת על כך שלא סיפקה את הכסף בעצמה. הוא פתח מימון המונים במאמץ כדי לשלם עבור התיקונים וגייס 100,000 דולר ב-24 השעות הראשונות, אך משפחתה של הסבתא סירבה לכספים ו-GoFundMe סגרה את המימון.<ref name=":4"></ref>

== חיים אישיים ==
וולש מתגורר בנאשוויל, טנסי,<ref></ref> ונשוי לאליסה וולש.<ref></ref> יש להם שישה ילדים, הכוללים שני זוגות של תאומים. וולש הוא קתולי ממוצא אירי.<ref></ref>

== קישורים חיצוניים ==

* 

== הערות שוליים ==

קטגוריה:פעילים חברתיים אמריקאים
קטגוריה:בעלי טור אמריקאים
קטגוריה:מחברי ספרי עיון אמריקאים
קטגוריה:מגישי פודקאסטים אמריקאים
קטגוריה:פרשנים פוליטיים אמריקאים
קטגוריה:אמריקאים ממוצא אירי
קטגוריה:נוצרים רומים-קתולים אמריקאים
קטגוריה:אמריקאים שנולדו ב-1986